సురీందర్ కుమార్ ఛౌదరి

సురీందర్ కుమార్ చౌదరి, జమ్మూ కాశ్మీర్ రాష్ట్రానికి చెందిన రాజకీయ నాయకుడు.  అతను 2024లో జరిగిన జమ్మూ కాశ్మీర్ శాసనసభ ఎన్నికలలో, నౌషేరా నియోజకవర్గం నుండి శాసనసభ సభ్యుడిగా ఎన్నికైనాడు. 2024 అక్టోబరు 16న ఒమర్ అబ్దుల్లా మంత్రివర్గంలో ఉప ముఖ్యమంత్రిగా ప్రమాణస్వీకారం చేశాడు.
జననం, విద్యాభాస్యం 
సురీందర్ కుమార్ చౌదరి 1968లో జమ్మూలోని మారాలో జన్మించాడు.  అతని తండ్రి పేరు దయాళ్ చంద్, సురీందర్ కుమార్ 12వ తరగతి వరకు చదువుకున్నాడు.  
రాజకీయ జీవితం
సురీందర్ కుమార్ చౌదరి జమ్మూ కాశ్మీర్ పీపుల్స్ డెమోక్రటిక్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 ఎన్నికల్లో పీడీపీ అభ్యర్థిగా ఆపాటి చేసి తన సమీప ప్రత్యధి బీజేపీ అభ్యర్థి రవీంద్ర రైనా చేతిలో 9503 ఓట్ల తేడాతో ఓడిపోయాడు. అతనికి 27,871 ఓట్లు, రవీంద్ర రైనాకు 37,374 ఓట్లు వచ్చాయి.  

సురీందర్ కుమార్ చౌదరి ఆ తరువాత 2022  మార్చిలో జమ్మూ కాశ్మీర్ పీపుల్స్ డెమోక్రటిక్ పార్టీకి రాజీనామా చేసి భారతీయ జనతా పార్టీలో చేరి 2023 జూలైలో బీజేపీకి రాజీనామా చేసి నేషనల్ కాన్ఫరెన్స్‌లో చేరాడు. ఆయన 2024లో జరిగిన జమ్మూ కాశ్మీర్ శాసనసభ ఎన్నికలలో నౌషేరా నియోజకవర్గం జేకేఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రవీంద్ర రైనాపై 7819 ఓట్ల మెజారిటీతో గెలిచి శాసనసభ సభ్యుడిగా ఎన్నికై,2024 అక్టోబరు 16న ఒమర్ అబ్దుల్లా మంత్రివర్గంలో ఉప ముఖ్యమంత్రిగా ప్రమాణస్వీకారం చేశాడు.  

మూలాలు 	   

వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు  
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:జమ్మూ & కాశ్మీర్ నేషనల్ కాన్ఫరెన్స్ రాజకీయ నాయకులు